फोन में भाई की आवाज सुन जमीला के चेहरे में खुशी भर उठी, "सच्ची कह रहे हो भाईजान... आप मान गये तो फिर कोई बात ही नहीं... अब्बा तो हमेशा ही चाहते थे... ठीक है मैं पहुँच जाऊँगी" जमीला फोन बंद कर आमिर को देते हुये बोली, "जाना ही पड़ेगा परसों राखी है, जब तक अब्बा का बस रहा, हर राखी में दोनों फूफी को बुलाते रहे,पर जुम्मन भाई चार हरफ क्या पढ़ आये, सबसे पहले राखी मनवाना बंद करवाया, अब्बा कहते रहे "ये भाई बहनों की मोहब्बत का त्योहार है, इसमें धरम कहाँ आता है।"